CELEX: 32020D1736
Language: bg
Date: 2020-11-12 00:00:00
Title: Решение (ЕС) 2020/1736 на Европейската централна банка от 12 ноември 2020 година за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2020/56)

20.11.2020   
               
               
                  BG
               
               
                  Официален вестник на Европейския съюз
               
               
                  L 390/63
               
            
         РЕШЕНИЕ (ЕС) 2020/1736 НА ЕВРОПЕЙСКАТА ЦЕНТРАЛНА БАНКА
         от 12 ноември 2020 година
         за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2020/56)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 33 от него,
         като има предвид, че:
         
                     (1)
                  
                  
                     С Решение (ЕС) 2020/440 на Европейската централна банка (ЕЦБ/2020/17) (1) се създава временна програма за закупуване на активи в условията на извънредна ситуация, причинена от пандемия (pandemic emergency purchase programme – PEPP) за целите на паричната политика. Необходимо е в Решение (ЕС) 2015/298 на Европейската централна банка (ЕЦБ/2014/57) (2) да бъдат установени разпоредби относно междинното разпределяне на дохода на Европейската централна банка от PEPP.
                  
               
                     (2)
                  
                  
                     Поради това Решение (ЕС) 2015/298 (ЕЦБ/2014/57) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Член 1, буква г) от Решение (ЕС) 2015/298 (ЕЦБ/2014/57) се заменя със следното:
            
                        „г)
                     
                     
                        „доход на ЕЦБ от ценни книжа“ е нетният доход, който се получава от закупени от ЕЦБ ценни книжа: i) по ППЦК съгласно Решение ЕЦБ/2010/5 (*1); ii) по ПЗОО3 съгласно Решение (ЕС) 2020/187 на Европейската централна банка (ЕЦБ/2020/8) (*2); iii) по ПЗОАЦК съгласно Решение ЕЦБ/2014/45; iv) по програмата за закупуване на активи на публичния сектор на вторичните пазари (ПЗАПС) съгласно Решение (ЕС) 2020/188 на Европейската централна банка (ЕЦБ/2020/9) (*3); и v) по програмата за закупуване на активи в условията на извънредна ситуация, причинена от пандемия (PEPP) съгласно Решение (ЕС) 2020/440 на Европейската централна банка (ЕЦБ/2020/17) (*4).
                     
                  -----
         
         
            Член 2
            Влизане в сила
            Настоящото решение влиза в сила на двадесетия ден след публикуването му в Официален вестник на Европейския съюз.
            
            Прилага се от 31 декември 2020 г.
         
         
            Съставено във Франкфурт на Майн на 12 ноември 2020 година.
            
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2020/440 на Европейската централна банка от 24 март 2020 г. относно временна програма за закупуване на активи в условията на извънредна ситуация, причинена от пандемия (ЕЦБ/2020/17) (ОВ L 91, 25.3.2020 г., стр. 1).
         
            (2)  Решение (ЕС) 2015/298 на Европейската централна банка от 15 декември 2014 г. относно междинното разпределяне на дохода на Европейската централна банка (ЕЦБ/2014/57) (ОВ L 53, 25.2.2015 г., стр. 24).